شەفەق نیوز/ زانایەیل هوشدارى دان لەوەگ رویداوەیلیگ لە خوەر هاتێ پیشهاتەیلیگ لە زەوى دروس بکەێد و بوودە هووکار گەردەلویل موغناتیسى کەمیگ لە زەوى.
یەیش لەوەختیگە ئى ئاسارەى ئاسمانییە چالاکیەیل فرەیگ نیشان دەێد لەماوەى چەن مانگیگ گوزەیشتە و لە مانگ گوزەیشتیش گەورەترین تیشک رووشنایى خوەری دەرخست ک ماوەى پەنج ساڵە ئى جوورە رووشناییگ دەرنەکەفتگە.
رووشنایەیل خوەر و کاریگەریەیل کوتەلى ئەکلیلى (CMEs) تەکان وەهیزیگە لە وزە و تواناى ئەوەیش دیرێد تەقینەوەیل رخبەر وەرەو زەوی کل بکەێد بکەێد، یەیش لەوەختیگ ک زویتر جوور ئیسە تون نەویە لە هەر زەرەدیگ ئەرا بان زەوى، وەل ئەوەیشا مەزەنە نەکریا ک کاریگەریى داشتوود لەبان مانگەیل دەسکرد و تووڕ وزە  ئەگەر باتیادە تویشیانیش.
شارەزایەیل وتن، CME نووترین لە خوەرەو دەرچى لە رووژ شەممە(7 حوزەیران)، باس لەوەیش کردن ک شیەوکەرەیل لە ئیدارەی نیشمانى ئەرا ئوقیانۆسەیل و وەرگ ئاسمان (NOAA) باوەڕیان ئەوەسە ک شۆڕشەیل خوەر وددیهاتگ گورج ئاراستەى زەوى کەێد ئەرا بوار موگناتیسی.
